Joan Roma: ADEU A UN BON ALCALDE\nADEU A UN BON ALCALDE\nADEU A UN BON ALCALDE.\nSuposo que com tots els qui coneixíem Xavier Jounou, se’ns ha fet un nus a la gola i ens han saltat unes llàgrimes al saber la notícia de la seva mort. La vida realment és injusta, i sorprenent. Un home en la plenitud de la seva vida, intel•ligent, competent, bona persona , excel•lent ciutadà, fins el punt de posar-se al servei de la ciutat que tant estimava , perd la vida en un termini brutalment curt de temps.\nCom tanta altra gent, era un dels que confiava en que la ciència podia fer front al fatal diagnòstic. No ha pogut ser. El trobarem molt a faltar. En nom propi i del partit que represento dono el més sincer condol a la família, i al partit al qual pertanyia, ERC. Ha estat un honor tenir-lo com adversari, i després com a company de viatge, en un mandat municipal que està ple d’actuacions brillants a favor dels solsonins i solsonines.\nAquesta desaparició ens ha de fer reflexionar també a tots els que ens dediquem a la política que sovint la gent recorda els seus càrrecs municipals quan aquests desapareixen. Avui, en la persona de l’alcalde Jounou, tenim un motiu de reflexió . Un exemple de que moltes persones es poden dedicar al noble ofici de la política sense deixar de ser ells mateixos.\nSon majoria, els qui decideixen destinar uns anys de la seva vida als afers públics. Sense cap altra ambició que la de treballar pel poble o ciutat que els ha vist néixer i que tant estimen. Volen deixar la seva empremta en tot el que pugui significar millora de les condicions de vida dels seus ciutadans. I és molt el que es pot canviar des d’un ajuntament. Es la administració més propera a la gent, i la primera que coneix bé els problemes i que pot actuar-hi d’una manera directa i contundent. Es lògic que els més actius , entrin a l’ajuntament per transformar la societat.\nSolsona, com tants altres pobles i ciutats, porta trenta anys de democràcia municipal, fins l’any 2007, sota governs de CiU, i des d’aleshores amb un govern de tres forces polítiques encapçalades per ERC, i amb l’alcalde Jounou, al capdavant. Un canvi notable, una alternativa digna i entusiasta al servei de la ciutat. En dos anys i mig s’ha treballat molt i bé. Tots esperàvem la continuïtat del projecte i de les persones. El projecte pot continuar, ha de continuar, però trobarem a faltar una peça essencial, la persona que presidia aquesta nova etapa.\nLes persones, passen , els projectes queden. Les realitats es fan evidents. Els qui coneixem bé Solsona des de fa molts anys, passejarem per la ciutat i recordarem els canvis en la ciutat. I recordarem qui era alcalde en cada moment. I el record de l’alcalde Jounou , persistirà , tot i haver estat curt. Curt, però molt intens. Com a socialista, i com alcalde, ha estat un honor conèixer un digne adversari polític, company de camí en el món municipal. Que descansi en pau.


El Barça se suma contra l'homofòbia - Panteres Grogues\nEl Barça se suma contra l'homofòbia\nDes de Panteres Grogues ens plau convidar-vos a l’acte que hem organitzat amb el Futbol Club Barcelona “El Barça contra l’homofòbia”, el 14 de maig 2015 a les 19:00 (Sala Paris del FCBarcelona).\nAquest any hem començat una col·laboració amb el club esportiu més important de la nostra ciutat per unir forces contra l’homofòbia. Aquest acte és el començament d’un projecte conjunt on volem trobar noves vies per a donar visibilitat a aquest problema.\nAcompanyeu-nos en aquesta taula rodona en la que parlarem de les actuals mesures que es prenen i els reptes de futur contra la discriminació. El FCBarcelona farà també la signatura d’un document contra l’homofòbia que, esperem, signin moltes altres federacions de la ciutat.\nLa vostra presència és molt important, fem que vegin que som molts i moltes en aquesta lluita!


Biblioteca Torras i Bages: La Biblioteca us recomana la pel·lícula "El Discurso del rey"\nLa Biblioteca us recomana la pel·lícula "El Discurso del rey"\nEtiquetes: novetats cinema, Recomanacions\nAnglaterra es troba en una crisi de poder quan mor Jordi V. Eduard VIII abdica com a rei en casar-se amb la divorciada nord-americana Wallis Simpson. La Corona passa a Jordi VI, duc de York, que haurà de fer-se amb el lideratge de la nació en un dels moments més crítics de la seva història: la participació d'Anglaterra a la Segona Guerra Mundial.\nAquest lideratge es veu compromès per un problema: el nou rei és tartamut. La seva esposa, Isabel, el posarà en contacte amb un logopeda, Lionel, un xic excèntric.\nLa teràpia amb Lionel Logue, el suport de Churchill i la complicitat de la seva esposa, guiaran el rei a través d’una difícil preparació, el més gran dels seus reptes com a monarca: dirigir-se al país i oferir un discurs que inspiri confiança al poble, l’enforteixi i l’uneixi per a la guerra....\nEs tracta d’un film biogràfic, que ha obtingut 4 Oscars, entre ells a la millor pel.lícula, i 12 nominacions.\nEl Discurso del rey / The King's Speech\nDir. Tom Hopper\nLa Biblioteca us la recomana com a novetat entre el fons i us desitja que passeu una bona estona de cinema.


A dia d’avui ser optimista no està de moda. Vivim en un planeta on el terror, les males notícies s’anteposen a l’optimisme, la pau i les ‘good news’. Però a pesar que encara no està de moda , l’optimisme global és un fenòmen creixent que cada cop té més activistes i que ningú podrà aturar mai, ja que sempre hi hauran coses per millorar a la societat. Actualment és més acceptat el pessimisme que l’optimisme. Però tard o d’hora aquest tarannà pessimista de la societat s’anirà canviant a mesura que vagin apareixent notícies que semblaran de ciència ficció , que…\nDimarts, 06 Juny 2017 14:14\nFa uns mesos vam anunciar que El Mercadal darrerament està més inactiu a la xarxa. Doncs tornem a dir-vos el mateix ja que no ha canviat res.Els fundadors d'aquest projecte creiem que un projecte d'aquestes característiques podria suposar un increment de moral per la major part de població. Segons els seus socis, si hi hagués una infraestructura de treballadors sòlida es podria arribar a fer un diari digital reconegut en l'àmbit català des d'una perspectiva optimista que és un producte necessari en la societat en la que vivim. El fundador d'ElMercadal.cat, Josep Maria Castells també ha exigit a totes les…\nDivendres, 19 Mai 2017 18:34\nArticle 1: Tots els éssers humans naixem lliures, amb els mateixos drets i amb la mateixa dignitat. Com que tenim raó i consciència, ens hem de tractar sempre amb respecte. Article 2: Els drets que proclama aquesta Declaració són per a tothom. Encara que parlem una altra llengua, encara que tinguem el color de la pell diferent, encara que pensem d'una altra manera, encara que sigui una altra la nostra religió, tant si som pobres com si som rics com si som d'un altre país. Article 3: Tots tenim dret a viure. A viure lliurement i amb seguretat. Article 4: …\nDilluns, 01 Mai 2017 18:42\nLa cultura de sortir al carrer\nDels fracassos i les frustracions se n'aprén moltíssim, i ens atreviriem a dir que la gent que té més èxit és la que més ha fracassat.Darrerament es recepten molts psicofàrmacs perquè la gent vol evadir-se de la realitat (i dels fracassos). Però això és bo per la societat? Doncs segons coneguts especialistes veterans de l'Hospital Santa Maria de Lleida, creuen se n'està fent un abús. És a dir: se'n recepten massa i sense motius. No obstant això, creiem que hi ha gent que realment necessiten fàrmacs (ansiolítics, hipnòtics i antidepressius), però no per sempre, sinó de forma transitòria. Si hi…\nFa 4 anys vàrem iniciar les nostres activitats a El Mercadal. Al principi no teniem gaire suport però en qüestió de dos anys va crèixer l'interés pel nostre portal tant a nivell empresarial com per part de la gent del carrer, entitats i alguna institució. I va crèixer tant que fins i tot varen entrevistar Josep Maria Castells a 'Les Nits' de Onda Cero, i també al periòdic 7ACCENTS. Fa uns mesos també varem assistir a dues jornades sobre comunicació com a ponents a la Universitat de Lleida i al IMAC de Lleida a les jornades de periodisme optimista organitzades…\nDimecres, 05 abril 2017 17:59\nEl Mercadal aconsegueix batre rècords en visites i pròximament disposarà d'una 'app'\nLes darreres setmanes el portal digital líder en optimisme, El Mercadal està experimentant una notable millora en volum de visites després que per motius de salut, el seu fundador i director, en Josep Maria Castells va deixar temporalment inactiu el projecte. A hores d'ara el projecte segueix més viu que mai i amb la il·lusió de poder crear nous llocs de treball de cara al proper 2018 tal com ja vàrem avançar per les xarxes socials. Els darrers mesos, hem tingut l'oportunitat i l'honor d'assistir a conferències a la UdL i també al IMAC de Lleida per donar a conèixer…\nDimecres, 22 Març 2017 17:35\nL'art de saber comunicar en positiu\nCada dia els mitjans de comunicació tradicionals ens bombardejen a base de notícies pessimistes, que només busquen el morbo i alterar emocionalment als lectors. I avui després dels atemptats de Londres els diaris i televisions només fan que alterar el nostre pensament. Nosaltres creiem que una altra forma de fer periodisme és possible. Necessitem un periodisme ètic i responsable amb la ciutadania, que cregui amb els valors que ens van ensenyar a l'escola. Desde el nostre punt de vista creiem que els mitjans de comunicació tenen un repte pendent:fer periodisme optimista. Evidentment els verdaders optimistes som nosaltres, que fa 5…\nDivendres, 03 Març 2017 15:25\nQui guanyarà les properes eleccions a Balaguer?\nMolta gent va donar les passades eleccions la confiança a Jordi Ignasi Vidal i l'equip d'Esquerra Repúblicana de Balaguer. Va haver una tendència de vot a la baixa del PSC que podria atribuir-se al desgast de l'ex-alcalde Miquel Aguilà, que després de fer les inversions més cares de l'història (entre elles Lapallavacara) va voler apartar-se de la política. Tampoc van ser bons resultats els que va conseguir l'antiga Convergència i Unió (Ara PDeCAT), liderada per Josep Maria Roigé, que va perdre les eleccions per només un vot. Ni tampoc del Partit Popular i ICV-EuA, que no van conseguir representació. Els…\nDilluns, 27 Febrer 2017 16:20\nClam unànime dels mitjans de comunicació contra Trump\nFa només un mes del mandat de Donald Trump i sembla ser que s'estan complicant les relacions del mandatari nordamericà amb la premsa en general. Nosaltres que en teoria i en la pràctica som optimistes no declararem de moment la guerra a Donald Trump. El periodisme optimista és un projecte de persones amb valors i al igual que altres mitjans de comunicació no tolerem que un personatge com Donald Trump faci una guerra bruta a la premsa. Desde el nostre punt de vista l'equip de Donald Trump no està preparat per governar. I no cal dir per quins motius perquè…\nDiumenge, 19 Febrer 2017 16:32\nEl Mercadal també vol diàleg\nEl Mercadal darrerament està més inactiu a la xarxa i amb motius molt clars. El director d'aquest portal manifesta que "tot i que s'ha establert diàleg amb institucions no s'acaba de valorar degudament un projecte que té un valor afegit". També assenyala que aquest projecte "té una vessant social, per la qual cosa la Generalitat s'hi hauria d'implicar de forma molt contundent". El Mercadal porta més de 6 anys de trajectòria a la xarxa. Al principi era un blog i poc a poc s'ha anat transformant com a portal digital. Josep Maria Castells, l'impulsor del projecte afirma que la posada…\nDissabte, 28 Gener 2017 12:28\nEl periodisme optimista està en ple creixement i nosaltres en som el principal referent\nDesde que el Papa Francesc va declarar que fan falta bones notícies, i no sembrar l'odi i la por al món, sembla que el periodisme en general ha respost d'una manera contundent a la demanda del pontífex. Fins ara s'havia pensat que les bones notícies no venien i que feien perdre lectors, fins al punt que alguns periodistes han arribat a críticar durament als portals optimistes com el nostre per ingenuitat. Precisament havia de ser a Balaguer on creix un petit imperi de bones notícies. Nosaltres ho hem tingut molt clar desde el principi, i en som el principal referent…\nDijous, 19 Gener 2017 18:26\nPersones amb capacitat per emprendre\nAlguns pares, mares i famílies de persones que pateixen alguna malaltia mental es troben amb persones amb moltes ganes de fer coses bones per canviar la societat, i això els desorienta, ja que alguns dels psiquiatres i professionals de la salut mental tenen encara una visió retrògrada de les possibilitats reals d'èxit d'iniciatives emprenedores de persones diagnosticades d'alguna malaltia mental. Encara existeix una estigma i bona part de la gent no creu amb les capacitats d'algunes persones diagnosticades d'aquest tipus de malalties que estan a l'alça.Hi ha estereotips que impedeixen que els discapacitats puguin tenir un projecte de vida, de …\nDissabte, 07 Gener 2017 15:18\nMor un heroi del periodisme reflexiu de Lleida\nAvui ens han informat de la mort el periodista i comunicador audiovisual treballador a l'empresa dels nostres companys de 7accents, en Marc Retamero.Ell era un gran amant dels esports en general i del bàsquet en particular. Era una persona perseverant. Va lluitar molt contra una enfermetat,el càncer, encara incurable. Esperem doncs que algun dia es pugui curar aquesta malaltia i evitar morts com la del Marc. Ens solidaritzem amb la seva família i amics, 7accents com també el gremi de periodistes i coneguts.


Mitja legislatura | (...)\nA estes alçades de legislatura trobe a faltar les reflexions dels diversos partits polítics sobre la situació, avanços i expectatives d'una legislatura poc fructífera. La mitja legislatura és un moment molt adequat per conèixer les opinions i responsabilitats de cadascú. En general el curt termini se'ns ha apropiat de tot i les reflexions a llarg termini no estan de moda. És un altre efecte conceptual d'una crisi com aquesta.\nCom que jo encara tracte de mantindre una mirada llarga crec que convindria analitzar els vectors més importants de la política municipal que part per part podrien ser:\nEl PP és -com sempre- qui porta la iniciativa en este municipi i domina l'agenda tant per a bé com per a mal. Castelló ha fet el moviment de determinar la seua succesió. Ho ha fet al seu estil -a dit- però ja ha marcat un primer moviment que determina tot el tauler. Si l'oposició no canvia el xip i continua obessionada amb Castelló haurà fet l'escacs del pastor, una de les jugades més antigues d'estratègia: acumular el desgast en un element que queda fora i assumir el rol positiu en el candidat. Siga com siga, Muniesa ho té complicat perquè la marca pesa i en estos moments el Partit Popular és un marca associada al suborn, el robatori, el malbaratament i la mentida. I encara hi ha gent que vota sigles per molt que siguen les locals. D'altra banda el PP de Sagunt continua amb la seua estratègia de sempre que els ha donat històricament grans resultats: no cometre errades no forçades. No destaca per res en negatiu de tots els tics de la dreta valenciana. Ni és especialment blaver, ni és especialment privatitzador, ni és especialment liberal, ni és especialment de dretes. És l'estil Castelló que venint del Port va interpretar allà pels noranta la única manera de construir una alternativa de dretes en este poble. Fer-li creure als votants que eren nous rics (guarderies en anglés, promoció urbanística per fer-se la vivenda desitjada, inversió i sensació de prosperitat). Tot escrit amb lletra d'una capacitat dialèctica que quasi frega la prosa ideològica. Una fòrmula d'èxit que Barcenas -que mai ha estat en Sagunt- farà caure.\nEl PSOE no té protagonisme, no té solidesa, no té capil·laritat ni penetració en els barris. No sabria ben bé que té el PSOE. Reconec un cert biaix històric (sempre he tingut la sensació que el PSOE era ni xixa ni llimonà) però crec que no hi ha cap dada objectiva que hem demostre el contrari. Si algú me posa davant dades les analitzaré. És una sensació de deriva ideològica constant portat per les ones de govern i oposició. Si a més afegim la històrica falta de lideratge i la història força centrípeta i endogàmica genera un panorama complicat. No se sap ben bé quin bagatge podria fer el PSOE d'estos dos anys. Jo no el sé.\nCompromís está tardant en reaccionar i fer els girs. El primer gir es deixar de ser el Bloc i passar a ser Compromís. Això no és un simple logo. Compromís té molts elements diferencials respecte al Bloc que afecten al centre neuràlgic de la seua política. Per veure quins són eixos elements per a mi pots llegir este article sobre la fòrmula màgica de Compromís. Per adquirir eixos elements cal canviar inèrcies i diria que cal afegir lideratges. Eixa primer canvi s'hauria de consolidar prompte. El segon gir és canviar el xip -ho hauria de fer tot Compromís i no sols el de Sagunt- de passar de l'esquerra "mosca cojonera" a l'esquerra alternativa de govern. El votant de Compromís ha de ser reeducat no per a votar a qui més mal li fa al PP sinó a qui més bé li pot fer a la gent. El tercer gir és una qüestió de diana. Continuar disparant contra Castelló però especialment continuar disparant sense treva contra el PP en general és energia malbaratada. El PP és un partit mort per als no fanàtics. Evidentment té un electorat fanàtic que el votarà facen el que facen. Però el votant racional -no fanatitzat per unes sigles- no votarà PP. I probablement tampoc PSOE.\nUPyD. Per primera vegada incloc a UPyD en una anàlisi. La raó és que perquè crec que la invisibilitat és la clau del seu èxit. Ningú no té en compte a UPyD per a res però van fent camí. Sense nivell de rebuig i amb el lideratge més valorat (Rosa Díez) d'Espanya poden ser el "gran mirlo blanco" de les pròximes eleccions. És una marca blanca, elàstica que pot arribar des de l'extrema dreta a l'extrema esquerra amagat darrere de posicions reformistes i canalitza molt bé la fartera de la classe política i de la política en general. És una gran alternativa per al vot irreflexiu i emocional (que és el més habitual). Si continua així -passant desapercebuda- pot ser la sorpresa de les pròximes eleccions perquè va fent feina soterrània.\nEsquerra Unida treballa en un model continuista ideològic que gira al voltant del Partit Comunista però aporta novetats. La primera es haver trencat l'estancament generacional. Ja té gent jove treballant i han aconseguit superar la crisi de l'eixida de la generació de la Gerència. Evidentment l'esquerra indignada i anti no ha sigut mai el meu model de referència però EU ha avançat també en capil·laritat (amb els moviments socials i la gent dels barris) i en el treball local (ja van algunes iniciatives estrictament municipals com ara rebuig al catastrazo). Si aconsegueix superar el cainisme i conspiranoia habituals del comunisme espanyol tindrà més èxit que si no ho fa però evidentment la marca estatal també pesa i per tant la seua tendència serà prou a l'alça.\nSegregación Porteña ho té complicat. El canvi legislatiu ha provocat que la segregació siga totalment impossible legalment. Ja era impossible però ara és totalment impossible perquè es fomenta l'agregació i no la segregació de municipis. Per tant, han de mutar a una espècie de Llliga Nord italiana (Roma ladrona) i intentar mantindre un permanent greuge comparatiu. La única manera de mantindre una cosa així no pot ser identitària (Yo soy Porteño ¿y tu?) sinó materalista (gestió de l'escassesa inversora). Pel que es veu als actes públics han perdut molt espenta. Este moviment sempre ha sigut una incògnita electoral per a mi. Mai no he encertat el meu pronòstic a pesar de viure al Port. Probablement perquè forme part d'un altre tipus de portenquisme. No sé quina quanitat de segregacionisme residual pot quedar una vegada descomptat la baixada de qualitat dels lideratges i la conflictivitat recentment estrenada (barallar-se amb la Comssió de Festes i reclamar un "porteñismo verdadero"). Están en un període de transició sense saber molt bé on poden acabar. El marc identitari en èpoques de crisi ha de mutar (cas català i escocés) cap a un model social o fracassarà.\nEn definitiva, per a terminar, també convé analitzar la interacció dels diferents grups. I la conclusió és que no hi ha cap interacció a pesar que hauria d'haver-ne. Els tres grups d'esquerra haurien d'establir ja un marc de referència. Una espècie d'autopista per on anar cada ú pel seu carril i a la seua velocitat. Tenen un repte davant massa important com per anar amb essències. La gent està patint i el món està amenaçat per un model econòmic insostenible. Les picabaralles d'un municipi resulten completament absurdes davant un canvi de model social i econòmic.\nD'altra banda reitere la necessitat d'establir millors consensos i canals de diàleg entre tots en la segona part de la legislatura. La meua impressió és que al PP ja no el salva ningú, per tant afluixar el nivell de contradicció des de l'oposició té sentit. I refer els ponts de diàleg que durant la "dècada prodigiosa" van donar excel·lents fruits a este municipi seria positiu. El primer pas el va donar Castellò canviant al primer interlocutor i els altres passos s'haurien de donar ja per arribar a unes eleccions on hi haja algun tipus d'elegància dialèctica i allò important siga la gent i el futur.\nAmb este article intente complir amb el compromís que té una persona que s'ha quedat dues vegades a menys de 100 vots de ser regidor, amb el record de tot el temps que li vaig dedicar a este poble en una altra etapa de la meua vida i amb la il·lusió d'algun dia en un futur incert poder servir-lo.\nEtiquetes de comentaris: Pàgines locals


Centre: Ins. Joaquim Mir. Tutor: Magda Benet de Caralt\nLa Diabetis és una malaltia que augmenta la quantitat de glucosa a la sang, degut a un mal funcionament del pàncrees. Cada vegada afecta a més persones; així doncs, el meu objectiu era acostar-me més a la gent que la pateix i sobretot informar a tot aquell que la desconeix. Em vaig centrar en la diabetis infantil, un tipus de diabetis que passa més desapercebuda per tal de conscienciar a les persones de la seva importància.\nEls continguts de la recerca es van basar, primer, en uns trets bàsics que són importants per entendre la resta del treball : la insulina, la glucosa i el pàncrees. Després, un repàs dels tipus de diabetis que podem trobar, i ja centrant-nos en la infantil, ens informa sobre la nutrició, el tractament, l’impacte psicosocial i algunes curiositats de la DM1. La metodologia de treball la van guiar especialistes, recerca bibliogràfica a més un treball constant i dedicació per obtenir uns bons resultats. El treball també inclou una part pràctica, on s’observen algunes de les complicacions de la convivència diària d’un nen diabètic\nLes conclusions són molt clares: és una malaltia crònica, però no impossible per conviure-hi i crec necessari que s’hauria de potenciar més la informació per advertir-ne sobretot a la població més jove. Personalment, ha estat una experiència molt gratificant que m’ha aportat una empatia vers tota persona afectada per la diabetis.\nVaig extreure la informació de dues fonts: les humanes, com ara professionals, pacients adults i joves, els seus cuidadors, l’ajut sempre de la tutora de recerca; i les tècniques: enciclopèdies , biblioteques i pàgines d’ internet .


Cervera inicia les obres de remodelació del centre històric – Comarques de Ponent\nCervera inicia les obres de remodelació del centre històric\nCervera ha iniciat les obres de remodelació del nucli històric amb la demolició del paviment dels carrers Sant Domènec i General Güell. L'alcalde, Ramon Royes, ha destacat que "són les obres més importants de la història de la ciutat" ja que afecten una desena de carrers i places del centre, des de la plaça de Sant Miquel fins al barri de Sant Magí, el que suposa més d'1 quilòmetre de via pública, i tenen un pressupost de 2,2 milions d'euros. Royes ha assegurat que l'actuació, que es perllongarà fins a setembre de 2017 i va a càrrec de l'empresa Acsa-Sorigué, "canviarà absolutament la forma de viure a Cervera". Així, ha destacat que "els vianants tindran preferència i els veïns i comerços gaudirem de millor qualitat de vida ja que Cervera serà una ciutat més amable". Cada tram d'obres tindrà una durada d'entre quatre i set mesos.\nEl projecte preveu renovar els serveis bàsics, eliminar les barreres arquitectòniques i pavimentar de nou una desena de carrers i places en què tota la plataforma serà a un mateix nivell amb preferència per als vianants. L'alcalde ha assenyalat que la renovada plaça de la Universitat s'ha convertit en un excel·lent punt de trobada social i espai de convivència dels veïns que s'ampliarà al carrer General Güell i al carrer i plaça Santa Anna. Segons Royes, "en finalitzar aquesta actuació, Cervera comptarà amb un dels eixos de vianants més grans de les terres de Lleida".\nL'alcalde ha reconegut que es tracta d'unes obres "molt complexes", sobretot "en referència a la mobilitat dels veïns". Així, el consistori ha d'adoptat diferents mesures per garantir la seva mobilitat. Royes ha insistit que "l'objectiu és oferir les màximes facilitats, hem posat a disposició de tots els veïns el telèfon de la Policia Local i en cas de necessitat, ens comprometem a actuar de forma personalitzada".\nUn altre dels canvis previstos amb les obres és el trasllat del centre neuràlgic de la festa de l'Aquelarre, que passarà de la plaça de Cal Racó a la plaça Pius XII.\nPel que fa al transport públic que va anunciar que podria posar-se en marxa amb l'actuació, l'alcalde ha explicat que "esperarem a veure com avancen les obres". Si bé ha dit que l'estudi econòmic ja està fet i que en acabar l'actuació no descarta establir un sistema de transport públic dues o tres vegades per setmana per desplaçar els veïns, bàsicament a la gent gran, al centre.


Finques Bach - Local comercial en venda en CENTRE per 300.000 € - 2820\nFinques Bach - Local comercial en venda a CENTRE per 300.000 € 2820\nLocal comercial en venda al Carrer Bisbe Morgades, 12\nLocal comercial situat a un dels principals eixos comercials de la ciutat, davant el Mercat Municipal de Vic. Dispsoa d'una superfície de 300 m2 amb gran aparador, amplis espais diàfans i amb entrada lateral per a cà...\nLocal comercial situat a un dels principals eixos comercials de la ciutat, davant el Mercat Municipal de Vic. Dispsoa d'una superfície de 300 m2 amb gran aparador, amplis espais diàfans i amb entrada lateral per a càrrega i descàrrega. Sistema d'aire condicionat amb bomba de calor. 1 lavabo. Informí's sense compromís!


Inici / Dia Mundial de la Salut Mental 2020 / Notícia\nNota de premsa en pdf. – Dossier de premsa en pdf\nEn el marc de la celebració del Dia Mundial de la Salut Mental, que aquest 2020 ha estat en streaming i ha convocat més de 400 persones virtualment, Salut Mental Catalunya (SMC) ha celebrat una taula rodona per demanar als responsables de Salut i Afers Socials en salut mental del país, quins plans d’actuació immediata i a futur hi ha previstos per tal de pal·liar els efectes que la pandèmia està tenint i tindrà per a la ciutadania del nostre país.\nL’inici de l’acte ha estat marcat per una repassada de la situació de la salut mental després de la Covid-19, així com l’estat actual del sector de la salut mental en les polítiques públiques, de la mà de Xavier Trabado, membre de la junta de la Federació Salut Mental Catalunya i de la Taula del Tercer Sector, que ha recordat com la pandèmia de la Covid-19, així com altres crisis passades, posen de relleu reiteradament la fragilitat de l’atenció a la salut mental, un sector molt poc reconegut i que requereix un abordatge immediat i des de tots els departaments. Ha reiterat també que la cartera de serveis socials en salut mental està molt lluny del que necessiten les persones i, tot i que s’estan produint avanços molt petits des de fa anys, no són suficients.\nAixí mateix, Trabado s’ha referit al pla europeu Next Generation EU, que posa a disposició de l’Estat espanyol 140.000 milions d’euros del fons de recuperació, i ha demanat al Departament de Salut i a la Secretaria d’Afers Socials i Famílies que treballin conjuntament amb les entitats de salut mental per aprofitar aquests recursos europeus i generar un projecte de millora de l’atenció a les persones, que generi recursos de suport comunitari i que inclogui la seva digitalització.\nEn la seva intervenció, Alba Vergés, consellera de Salut de la Generalitat de Catalunya, ha agraït el compromís i esforç del teixit associatiu de la salut mental que s’ha readaptat per seguir atenent les persones durant la pandèmia. A més, s’ha compromès a engegar, al mes de novembre, un pla de reconversió de les 2.400 places de la mitja i llarga estada psiquiàtrica, per adaptar-les al model comunitari, tal com fa anys que reclama el moviment associatiu de salut mental. Així mateix, la Consellera s’ha interessat per la proposta de fer un projecte conjunt en el marc del pla europeu Next Generation EU.\nIsrael Molinero, membre de la junta de la Federació Salut Mental Catalunya, ha definit com a “molt greu” la situació d’invisibilitat del sector de la salut mental i ha insistit en la manca de recursos i apostes decidides per afrontar les conseqüències en la salut mental de la població, que la Covid-19 ha evidenciat, però que existeixen des de fa massa temps. Tot i així, celebra el recent compromís d’Afers Socials i Famílies d’incorporar alguns dels dispositius pilots del projecte Activa’t per la salut mental en la cartera de serveis.\nMolinero ha recordat que ”les associacions han sigut una xarxa que ens ha salvat d’una caiguda més forta, i ara toca donar-los el suport i reconeixement que es mereixen”, i apostar per un model de salut mental comunitària amb el finançament adequat per millorar la prevenció i actuar amb rapidesa, doncs “l’impacte de la pandèmia i les seves conseqüències en la crisi econòmica afectarà, i molt, a la salut mental de les persones”.\nTambé ha aprofitat per recordar que la pandèmia de la Covid-19 ha empitjorat encara més la situació dels infants i joves amb necessitats educatives especials i ha evidenciat que “cal posar-se les piles per treballar per l’educació inclusiva”. Per últim, ha destacat la importància de treballar contra l’estigma, doncs és la primera barrera per demanar ajuda.\nEn representació de les associacions, Vicenç Mateo, president de l’Associació per la Salut Mental del Baix Llobregat Nord, activista i testimoni familiar d’una persona amb problemàtica de salut mental, ha explicat que des de les associacions s’ha comprovat que moltes persones i famílies s’han sentit soles i aïllades, i han patit angoixa. “On no ha arribat el sistema sociosanitari ho hem hagut de fer nosaltres, oferint suport i acompanyament. Quan més necessitàvem el suport de la xarxa de salut, és quan ha estat més difícil tenir-lo”. Mateo ha recalcat que un treball coordinat entre la xarxa sanitària i els serveis i suports que ofereixen les entitats facilitaria que les persones amb problemes de salut mental no es desvinculessin del seu procés de recuperació.\nEn aquest sentit, Ángel Urbina, president de l’Associació La Muralla Salut Mental de Tarragona, activista i testimoni amb experiència pròpia de salut mental, ha destacat que la bretxa digital que existeix en el col·lectiu de salut mental ha deixat fora de l’atenció un gran nombre de persones aïllades que, a més de no tenir les habilitats o les eines tecnològiques adients, es trobaven soles a casa o a les residències. “En el moment que més necessitàvem el suport, va ser quan més difícil era aconseguir-lo”. I ha afegit: “les entitats de salut mental treballem per a que les persones prenguin les regnes de la seva recuperació que, després del confinament per la Covid-19 i el distanciament social, ha quedat aturada”.\nMagda Casamitjana, directora del programa d’abordatge intensiu i integral de casos de salut mental d’alta complexitat del Departament de Salut, ha reclamat una política de salut mental integrada, “crear un referent de salut mental en cada secretaria, és a dir, crear un pla que pugui coordinar-se amb tots els àmbits de la vida d’una persona, amb polítiques públiques que no vagin per separat sinó que abordin tots els aspectes de la vida de les persones”. També ha demanat “la creació d’una Agència Catalana de Salut Mental amb un pressupost propi que permeti una millor coordinació entre tothom”.\nPer la seva banda, Francesc Iglesies, secretari d’Afers Socials i Famílies del Departament de Treball, Afers Socials i Famílies de la Generalitat de Catalunya, ha indicat que cal impulsar l’àmbit de la salut mental des del seu Departament, per tal de proporcionar referents més clars i espais de treball conjunts. Ha apostat també per reforçar el suport a projectes de salut mental de les entitats i introduir-ne de nous. També ha explicat la necessitat de treballar per la salut mental des dels serveis socials i de reforçar l’atenció primària des d’aquesta mirada, per la qual cosa ha demanat comptar amb el suport del teixit associatiu.\nEl manifest d’aquest any, llegit per Mercè Torrentallé, presidenta de l’Associació Salut Mental La Noguera, ha posat damunt la taula les necessitats urgents del moviment associatiu de persones amb problemes de salut mental i les seves famílies, i ha demanat “una aposta global, ferma i decidida que situï la salut mental i les persones al centre de les polítiques públiques i permeti atendre de forma adient a la ciutadania”. I ha exigit l’impuls, la inversió i el desenvolupament de programes i accions concretes que estan demostrant que són eficaços per millorar la qualitat de vida de les persones.\nAvui hem celebrat el Dia Mundial de la Salut Mental sota unes condicions que no són les que teníem programades a primers d’any, però que ens han posat damunt la taula, d’una manera encara més evident que ens cal reclamar més fort que mai el lema d’enguany de la Federació Mundial de la Salut Mental: “Salut mental per a tothom: major inversió, major accés. Per a qualsevol persona, en qualsevol lloc”.\nMés inversió per un major accés\nTenim un model fràgil, que cal reforçar i prioritzar\nCal reforçar el moviment associatiu i els suport comunitaris\nCal cobrir les necessitats actuals i preveure les necessitats futures


el blog de pere justo: d’abril 2016\nTargeta QSL de Ràdio Vaticana\nRàdio Vaticana m'envia aquesta nova targeta QSL, que mostra al Sant Pare en actitud reflexiva. Correspon a dos informes de recepció d'emissions en llengua francesa, on es parlava entre altres coses d'esport africà i de dopatge. Com es diu en la targeta les emissions es feien des de Santa Maria di Galeria, com sol ser habitual, a uns 1106 km de València ciutat, lloc de la recepció. Moltes gràcies a la Ràdio Vaticana, sempre atenta amb els seus oients.\na d’abril 14, 2016 Cap comentari:\nTargeta QSL de Ràdio Tamazuj (Holanda)\nSegons informació que extrac de la Viquipèdia, el Sudan del Sud, oficialment la República del Sudan del Sud és un estat sobirà situat al centre del continent africà, independent del Sudan des del 9 de juliol de 2011. El territori que actualment conforma el Sudan del Sud va ser part del Sudan però en 1983 va començar una guerra civil entre les tropes sudaneses i el secessionista Exèrcit d'Alliberament del Poble Sudanés. El govern sudanés va permetre l'autonomia de la regió per un ampli Acord de Pau signat el 9 de gener de 2005 a Kenya. Tot i això la independència de Sudan del Sud no es va formalitzar fins 2011, sis anys després de l'acord de pau.\nÉs important conéixer aquests fets històrics per conéixer millor Ràdio Tamazuj. D'acord amb la seua pàgina web, és una emissora amb un servei diari de notícies i actualitat que cobreix Sudan, Sudan del Sud, els estats de més allà i les zones frontereres entre els dos països. La seua programació inclou la presentació d'informes i la discussió de la política, la governabilitat, el foment de la pau, el dret, la justícia, la cultura, l'economia, l'educació, polítiques d'igualtat de gènere i els drets humans. I la reconciliació entre els dos estats als que uneixen moltes característiques comunes (tamazuj vol dir en àrab barreja). Trobaran més informació al respecte en la seua pàgina web https://radiotamazuj.org/.\nEl dia en què vaig poder sintonitzar Ràdio Tamazuj la recepció era molt acceptable en els 13800 kHz. Després d'alguns intents infructuosos de verificació a través del correu-e, he aconseguit la targeta QSL que veuen enviant l'informe per carta a Radio Tamazuj, Witte Kruislaan 55, 1217 AM Hilversum, Netherlands. La resposta tardà un mes i mig aproximadament a arribar. Moltes gràcies a aquesta estació amb seu a Holanda.\na d’abril 07, 2016 Cap comentari:


Zimbabwe: Solar Street Lights Instal · lació de retards de robatori de bateries. - Cultura de l'empresa - Notícies - Yangzhou Bright Solar Solutions Co., Ltd\nZimbabwe: Solar Street Lights Instal · lació de retards de robatori de bateries.\nEl robatori continu de les bateries de les làmpades solars ha retardat la instal·lació de llums solars al llarg de la carretera a l'aeroport d'Harare, tal com ho fem tots al districte central de negocis (CBD), ha dit un funcionari del consell.\nNo obstant això, el procés d'instal·lació ha començat després que l'Ajuntament de Harare institués mesures per protegir les bateries.\nEl portaveu de l'Ajuntament de Harare, el Sr. Michael Chideme, va dir que l'autoritat va perdre 52 bateries del robatori i va obligar al consell a retirar totes les 588 bateries de llum solar al llarg de la carretera de l'aeroport com a mesura per assegurar-les.\n"Vam ser retirats per robatori i per això hem eliminat totes les bateries de les llums del carrer solar al llarg de la carretera de l'aeroport.\n"Ara podem dir amb seguretat que hem reconstruït les caixes de la bateria per garantir que les bateries siguin segures i segures dels lladres i els vàndals", va dir el Sr. Chideme.\nVa dir que les llums del carrer solar, especialment aquelles al llarg de la carretera de l'aeroport, no estaven a l'altura de la seva qualitat a causa de les inundacions procedents del sistema de drenatge que afectaven els llocs d'instal·lació i la humitat entre altres problemes.\nCom resoldre el problema del robatori per a Zimbabwe Solar Street Lights:\nFabricant professional per a les llums del carrer solar, populars per a més de 80 països.\nBenvingut a la vostra consulta.\nUn parell de: Client de Katar La 5 ª ordre d'il·luminació decorativa.\nSegüent: Lloc de llum LED de Nigèria Solar Street Visitar l'octubre de 2016


30 juny 30 DE JUNY DE 2017\nPublicat a les 05:49h a Escrit del divendres\tper\tRobert Fabregas\nLes formes ens enganyen, les aparences judiquen inoportunes. Com en la majoria de les coses, la tendència habitual és la de quedar-se en la superfície. No aprofundim, no ens agrada penetrar en la substància i nedar-hi com ho faríem dins l’aigua del mar. Per aquest motiu perdem grans oportunitats i, mentrestant, malauradament, el temps s’escola ferm pel desaigua.\nCom deia H.D.Thoreau “tinc la impressió que els assumptes quotidians, malgrat la prominència que els hi concedim a les nostres vides, estan més lluny de la realitat que les creacions de la imaginació.”\nCada vegada estic més convençut que l’home està perdent la seva humanitat per entregar-se a la indústria vital o a la mecanització de l’existència. Són engranatges inconscients d’una voluntat etèria contrària a la llibertat, a la crítica i a la bellesa. Tan sols són números. Quantitat. Som més o menys bons en funció de la producció diària que som capaços de generar. Aquest es el camí enganyós i ridícul pel que transitem sense adonar-nos del perill que correm: caminem entre roques soltes arran d’un barranc o com un funambulista inexpert travessant els edificis de cornisa a cornisa. El perill no rau en caure sinó a la manca d’equilibri i al desconeixement del que estem fent. Emerson deia que “les màquines demostren moltíssim dels seus encarregats. Mines, forges, molins, cerveseres, ferrocarrils, bombes de vapor, instrucció de soldats, instrucció de policies, normes de tribunals o normes sobre responsabilitat de comerços alcohòlics han intervingut per donar una regularitat mecànica a tots els hàbits i accions dels homes. Una màquina terrible s’ha apropiat de la terra, de l’aire, dels homes i les dones, i ni tan sols el pensament és lliure.”\nDes del meu punt de vista, compartit amb molts, només la imaginació, la fantasia i el mite són les armes de les quals disposem per a la nostra salvació. El filòsof de moda actual, Byung-Chul Han, apunta a l’agonia de l’Eros “que imaginar és impossible en un món de sorolls, consumista, hiperactiu i materialista.” Patim un bombardeig constant d’informació, vivim estressats i els nervis viuen a flor de pell. I el pitjor de tot és que cada vegada dormim menys. I no és una bestiesa ja que el somni (eina bàsica de la imaginació) té cada cop menys espai i es veu limitat i proper a la mort. No dormim prou temps com per deixar fluir els nostres somnis. Estem inserits en un moment de crisi humana i com diria Einstein: “en els moments de crisi, només la imaginació és més important que el coneixement.”\nEn un grapat de Lluna és una defensa del món de la imaginació, de la fantasia a través del mite, el mite de la Lluna. Des de sempre hem sorgit de l’obscuritat gràcies als contes –contes de fades-, un món irreal es converteix per a nosaltres en la salvació. Deia Ana María Matute en el seu discurs d’ingrés a l’Acadèmia Espanyola de la llengua, titulat “En el Bosque”: “No desdeñemos tanto la fantasía, no desdeñemos tanto la imaginación, cuando nos sorprenden brotando de las páginas de un libro trasgos, duendes, criaturas del subsuelo. Tenemos que pensar que de alguna manera aquellos seres fueron una parte muy importante de la vida de hombres y mujeres que pisaron reciamente sobre el suelo y que hicieron frente a la brutalidad y a la maldad del mundo gracias al cultivo de una espiritualidad que les llevó a creer en todo: en el rey, en los fantasmas, en Dios, en el diablo…”\nMalauradament, hem deixat aquests contes de fades com a històries per a nens. Tolkien ja assenyalava que se’ls associa a la infància només perquè entre els adults ja no està de moda, els han “apilonat com a mobles vells a l’habitació dels mals endreços”. Però allò fantàstic o mític és una cosa que poden seguir els nens i els adults perquè ofereixen experiències per les quals mai han passat i, per tant, més que comentar la vida ens introduïm dins seu. És com dir que un caramel no pot agradar a un adult perquè torna boig a les criatures.\nQue ningú s’enganyi. En un grapat de Lluna són dotze contes, però no són per a nens o adults, sinó pels que volen fer un intent de retorn al món de la imaginació. El seu llenguatge és aparentment senzill, sense paraules complicades, sense mots impronunciables. Crec fermament que el llenguatge no pot ser una frontera i, per aquest motiu, els contes són més importants pel que diuen que no pas pel com ho diuen des d’una visió morfològica o de sintaxi. Per intentar arribar al cor ens cal lleugeresa, ens fa falta flotar, lliscar i fluir.\nEn un grapat de Lluna és una defensa de la imaginació i el món de la fantasia en un entorn deshonest, corrupte i mentider. A través dels contes viatjarem des del sofà fins al Bhutan, la Xina, Roma i molts altres llocs. Coneixerem sers mitològics i d’altres de carn i ossos els quals pateixen i són feliços igual que nosaltres. Tot plegat amb la Lluna com a espectadora, protagonista i com a mirall de la humanitat. Una excusa per tocar la deessa de ben a prop. Comencem el viatge a través del mite?\nEn un grapat de Lluna, L'escrit del divendres


Llicències d'obres - Ajuntament de Mataró\nEls tràmits de llicència d’obres permeten sol·licitar llicència d’obres o presentar comunicació prèvia d’obres de conformitat amb la normativa urbanística i l’ordenança municipal de llicències urbanístiques.\nAdreça: carrer de Pablo Iglesias, 62, 2a planta, despatx 2 i 3\nHorari: de dilluns a divendres de 9 a 14 h (només amb cita prèvia)\nContacte: Si teniu dubtes podeu enviar-vos un correu electrònic a llicencies@ajmataro.cat\nDemanar una Cita Prèvia REGISTRE, INFORMACIÓ I TRÀMITS DE LLICÈNCIES\nCITA PRESENCIAL demanant cita prèvia a l’edifici de vidre\nAtenció administrativa :\nPer fer registre de tràmits de llicències si no està obligat a fer-ho telemàticament,\nPer a fer consultes generals sobre quin tràmit he de fer o quina documentació cal presentar per fer una actuació de llicències d’obres o activitats,\nPer poder consultar expedients de llicències un cop s'hagi rebut confirmació que els expedients sol·licitats estan disponibles, etcètera.\nMentre duri el període d'excepcionalitat només s'atendrà a 1 persona per cada cita.\nEs recomana portar els estris de treball que l'usuari pugui necessitar per fer el tràmit, com per exemple un bolígraf, llibreta o paper per prendre notes, càmera fotogràfica....etc\nSol·liciteu cita prèvia i trieu tràmit Atenció per a INFORMACIÓ I TRÀMITS de llicències\nDemanar una Cita Prèvia CONSULTA TÈCNICA DE LLICÈNCIES OBRES\nTELEMÀTICA per telèfon o correu electrònic\nAtenció especialitzada de Llicències d’Obres per resoldre dubtes tècnics\nQuines obres puc fer ?\nPuc fer un canvi d’ús a habitatge?\nPuc tancar una galeria?\nPuc posar una piscina?\nI si estic en volum disconforme?\nTinc dubtes en com s’aplica un article de la normativa en un projecte concret.\nPer poder atendre la vostra consulta tècnica cal que al omplir la petició indiqueu les dades mínimes per identificar la finca inequívocament i la consulta que ens formuleu: Adreça de la Finca i Referència Cadastral, número d’expedient, descripció del tipus d’obra que es vol fer, i quina és la informació que es demana i/o per a quin motiu, etc. En cas que no s’omplin aquestes dades, la consulta quedarà anul·lada\nUs atendrem de forma telemàtica, preferentment per telèfon o correu electrònic. En cas d'impossibilitat de tractar el tema per telefon o correu electrònic caldrà demanar videoconferència expressa amb anticipació mínima 1 setmana.\nSol·liciteu cita prèvia i trieu tràmit Atenció per a Consulta Tècnica Llicències OBRES\nCom fer la tramitació online\nQuina obra vol fer?\nVeure guia de tramitació GUIA TRAMITS COMUNICACIONS PREVIES\nEnllaç tràmit comunicació prèvia d'obres\nVeure Guia de tramitació\nEnllaç tràmit Llicència d'obres\nEnllaç tràmit Llicència d'usos i/o obres provisionals\nEnllaç tràmit Consulta d’expedients de llicències\nMés tràmits de llicències d'obres\n1. Que cal fer per canviar l’ús d’un local a habitatge en SOL URBÀ CONSOLIDAT?\n2. Annex gràfic d’alguns articles de la MPG-106\n3. Nous habitatges en planta baixa. Com s'aplica la disposició addicional vuitena?\nFAQS 1 Descarregar\nFAQS 2 Descarregar\nFAQS 3 Descarregar


Cap frenada (Albert Roig)\nLa pèrdua de l'alcaldia de Barcelona per part de CiU podria donar una imatge equivocada de frenada del sobiranisme català\n2 min. 26/05/2015 07:29\nPersonalitzar en el president de la Generalitat, Artur Mas, i la federació que presideix, CiU, el procés de Catalunya cap a la plena sobirania comporta aquestes coses, i és que molts analistes i tertulians, sobretot de Madrid però també catalans, confonguin la pèrdua de l'alcaldia de Barcelona per part de Xavier Trias en una catàstrofe del nacionalisme català i, conseqüentment, en una derrota dels qui estan a favor de la secessió. És cert que n'hi ha que fan aquesta lectura de forma interessada per afeblir ànimes, però els resultats d'aquestes eleccions ens han deixat les següents lliçons, algunes d'elles ja conegudes, però que va bé recordar-les:\n1. El sobiranisme polític continua creixent, malgrat les picabaralles entre ells dels darrers mesos. Ho constaten els resultats globals que han obtingut CiU, ERC i CUP a tot Catalunya.\n2. Que el procés és transversal a dreta i esquerra de l'espectre ideològic català dels partits polítics que hi aposten, però que sobretot creix per l'esquerra.\n3. Que el lideratge d'aquest procés no és d'una sola persona, sinó de la societat civil, reconeixent la importància que té que el president de Catalunya hi sigui al capdavant.\n4. Que tot i que la capital catalana ja no serà governada per un alcalde Trias manifestament obert a favor del procés, continuarà essent governada per una formació, Barcelona en Comú, que defensa el dret a decidir dels catalans la seva relació amb l'Estat espanyol, com ha reiterat Ada Colau en més d'una ocasió.\nDiscrepo obertament dels qui puguin considerar que el canvi a Barcelona afebleix el sobiranisme de cara al 27 de setembre. Barcelona en Comú, una formació heterogènia amb ICV, Podem i Procés Constituent com a columna vertebral, ha girat el mitjó de la capital catalana cap a l'esquerra, però ho ha fet, cal recordar-ho amb persones i votants, molts, obertament independentistes i que en el procés participatiu del 9 de novembre passat van fer un doble sí.\nQue CiU hagi perdut l'alcaldia de Barcelona en mans de Barcelona en Comú i sigui l'únic partit del bloc sobiranista que perdi vots, indica només això, que pateix el desgast propi i que els electors han fet un gir cap a l'esquerra com a mostra clara d'una voluntat de canvi.


JxS i el PP frenen al parlament la ILP del sistema educatiu\nHan fet servir les esmenes a la totalitat per impedir la seva tramitació\n18.05.2016 - 23:13\nActualització: 19.05.2016 - 01:13\nEl Parlament ha frenat aquest dimecres la possibilitat que la ILP del sistema educatiu de Catalunya segueixi el seu tràmit parlamentari en tirar endavant les esmenes a la totalitat presentades per JxSí i PP, que han rebutjat SíQueEsPot, PSC i CUP i en les quals el PSC s’ha abstingut.\nEn nom dels promotors de la ILP, Rosa Cañadell ha demanat a PP i JxSí que deixessin prosperar la llei tot i que no la compartissin, perquè considera que era important debatre sobre el model educatiu de Catalunya: “Perquè un altre país sigui possible, cal una altra educació.”\nLa ILP, que va aconseguir més de 66.000 firmes –16.000 més de les que necessitava–, advoca per una nova llei que reguli, des dels 0-3 anys fins a la universitat, una educació pública “de qualitat, en català, lliure, democràtica, integral, crítica, gratuïta, no discriminatòria, universal, equitativa, laica, coeducadora, intercultural, compensadora de les desigualtats, inclusiva, cohesionadora, participativa i autogestionada”.\nLa iniciativa, que va ser admesa a tràmit el juliol del 2014 i que van promoure estudiants, famílies, mestres, professors universitaris i plataformes veïnals, demana destinar com a mínim el 6% del PIB a l’ensenyament públic i defensa el model d’immersió lingüística.\nLa diputada Anna Simó (JxSí) ha assegurat que és partidària d’una nova llei, però no amb el procediment que plantegen els impulsors de la ILP, sinó que primer considera que s’ha de desenvolupar la llei actual i després convocar un pacte nacional per l’educació que elabori “les bases de la futura llei”.\nLa diputada del PP María José García Cuevas ha rebutjat la ILP perquè ha considerat que busca culpar l’ensenyament privat dels problemes de la pública: “El fracàs de l’ensenyament públic prové de factors aliens a l’ensenyament privat.”\nDes de C’s, la diputada Sònia Sierra ha constatat que no comparteixen ni la Llei d’Educació de Catalunya (LEC) ni el contingut de la ILP perquè els seus impulsors la relacionen “amb el procés constituent”, però sí que estan a favor que es pugui debatre, per la qual cosa han apostat per abstenir-se.\nEn la mateixa línia s’ha pronunciat la diputada del PSC Esther Niubò, que malgrat discrepar d’algunes propostes de la ILP, no és partidària de vetar debats, i més quan han reclamat en més d’una ocasió la reforma de la LEC.\n“Una ILP ha de ser escoltada al Parlament. No permetre que segueixi endavant és menysprear la participació ciutadana”, ha manifestat també el diputat de SíQueEsPot Marc Vidal, que concreta que la ILP fa aflorar les carències de la LEC, com la falta de consens que ha tingut la seva aprovació per part d’una àmplia representació de la comunitat educativa.\nLa diputada de la CUP Pilar Castillejo ha carregat contra la implantació de la LEC, perquè considera que ha propiciat les retallades i la precarització dels docents, i que ha allunyat la comunitat educativa de la presa de decisions, i ha criticat que es vetin propostes ciutadanes.


e-deon.net amb la cursa més popular de la Diada 2014\nUn any més la nostra agència col·labora amb la Cursa Popular de Bellaterra, cursa referent de la Diada que organitza el Club d’Atletisme La Sansi.\nEl proper 11 de Setembre Bellaterra acollirà la seva tercera cursa popular de la Diada Nacional, organitzada pel Club Atletisme La Sansi i l´EMD, la cursa popular de la diada amb més participants de Catalunya al 2012 i 2013, on centenars de catalans puguin celebrar la festivitat del seu país fent esport.\nLa tercera Sansi Bellaterra és una cursa popular de 5 quilòmetres, en un entorn idíl·lic i tranquil, amb un recorregut atractiu per la majoria dels corredors. En motiu de la Diada Nacional, 11 de Setembre, l’organització de la cursa obsequia a tots els corredors amb una bossa d’obsequis i una original samarreta tècnica esportiva quadribarrada de la marca Joma, amb la senyera catalana.\nPer a la nostra agència no és la primera vegada que col·laborem amb aquest important esdeveniment. A banda de col·laborar amb la cursa de Bellaterra també hem col·laborat amb altres esdeveniments esportius, curses atlètiques, de 4x4...\nLes inscripcions a la cursa es poden fer a www.lasansibellaterra.com , on a més, s’hi pot trobar informació necessària per arribar a Bellaterra, buscar allotjament, reglament, consells...


Blog Oriol Nel·lo: de juliol 2014\nLa gestió del patrimoni: l’Ecomuseu de les Valls d’Àneu com exemple\nEnguany, l’Ecomuseu de les Valls d’Àneu compleix vint anys d’existència. Fundat l’any 1994 com a resultat de la iniciativa d’un grup entusiasta de professionals i de les institucions locals de l’àmbit, ha esdevingut un dels principals centres de referència en la recerca, el manteniment i la divulgació del patrimoni cultural i etnològic pirinenc.\nL’experiència de l’Ecomuseu beu, certament, de la rica tradició de la recerca etnogràfica pirinenca d’autors com Joan Lluís o Ramon Violant i Simorra, però ha sabut entroncar amb els nous corrents de la recerca antropològica i de la museologia per projectar-la cap al futur. Així, la tasca dels responsables del centre s’allunya decididament dels tòpics, que, com hem tingut ocasió de comentar recentment, han vist l’Alt Pirineu ja com un reserva de naturalesa verge, ja com un reducte de pràctiques agrícoles arcaiques. Al contrari, ha contribuït a posar de relleu que la muntanya pirinenca és un medi intensament antropitzat des de fa mil·lennis, en el que, al llarg dels segles, han tingut un paper essencial les activitats industrials i els intercanvis amb les terres veïnes. La imatge que en resulta no és pas doncs la d’un Pirineu tancat, pobre, marginal i endogàmic, sinó la d’una societat complexa, profundament involucrada en els grans canvis històrics, rica de recursos i de conflictes.\nPer dur endavant aquesta tasca, els responsables del museu han concebut un equipament que no es reclou en les seves instal·lacions de la casa Gassia d'Esterri, sinó que vol restituir a la societat pirinenca, tan intensament transformada pels avatars històrics i demogràfics del segle XX, la memòria i la reflexió sobre els processos que l’han configurada. Així, la programació de l’equipament ha anat incorporant espais situats en els conjunt de les valls on s’ubica i ha establert llaços de col·laboració importants amb entitats de gestió del territori, com el Parc Natural de l’Alt Pirineu, o de producció cultural de l’àmbit, com el Centre d’Art i Natura de Farrera.\nD’altra banda, la tasca realitzada no s’ha limitat a la comesa, importantíssima, de la conservació i la divulgació d’un patrimoni en perill de desaparició. Al llarg d’aquestes dues dècades, l’Ecomuseu, sol o en col·laboració, ha dut a terme una rellevant activitat de recerca, sobre temes tan variats com el patrimoni arquitectònic, els camins, les activitats ramaderes, la indústria, les instal·lacions militars, l’artesania i la transformació de les formes de vida. En fer-ho, ha esdevingut, també, una palanca per al desenvolupament local –en impulsar i promoure la producció artesana i l’activitat artística- així com, en certa mesura, un centre cívic que aixopluga un gran nombre d’activitats.\nTanmateix, aquesta trajectòria, per tantes raons meritòria, s’enfosqueix en l’actualitat per la precarietat econòmica i l’escassedat de recursos a les que ha de fer front la institució. Dissortadament no es tracta pas d’un fet aïllat, sinó un exponent, un més, de la situació en la que es troben tantes iniciatives culturals en les circumstàncies actuals. Al mateix Pallars Sobirà, el Centre d’Art i Natura de Farrera, citat adés, que fou fundat aproximadament en el mateix moment de l’Ecomuseu, pateix serioses dificultats per perviure. En les comarques de muntanya la fragilitat del medi fa que les conseqüències d’aquestes situacions puguin ser particularment greus i difícils de remuntar.\nLes administracions públiques –les locals i la Generalitat- tenen la responsabilitat de fer possible que la tasca de centres com l’Ecomuseu de les Valls d’Àneu pugui continuar, tot fornint els mitjans necessaris. Cal així mateix, enfortir les iniciatives de col·laboració com la de la Xarxa de Museus i EquipamentsPatrimonials de l’Alt Pirineu i Aran, creada fa uns anys i que passa també per dificultats. Dotar dels recursos imprescindibles els centres culturals d’arreu de Catalunya no és només exigència artística o patrimonial, sinó també un requisit per a la comprensió del nostre present i la construcció del futur.\n[Fotografia: Xarxa de Museus d'Etnologia de Catalunya]\nEtiquetes de comentaris: Alt Pirineu i Aran, Centre d'Art i Natura de Farrera, Ecomuseu de les Valls d'Àneu, etnologia, Joan Lluís, Pallars Sobirà, Parc Natural de l'Alt Pirineu, patrimoni, Ramon Violant\nEl paisatge de la llum: l’electricitat en la configuració del paisatge pirinenc\nEntre els dies 10 i 13 de juliol es celebra a la ciutat de Tremp el curs Hidroelèctiques: paisatge, territori i societat. Es tracta d’una iniciativa de gran interès que te com objectiu proposar una reflexió innovadora sobre la relació entre paisatge, societat i producció elèctrica al Pirineu català.\nEn efecte, les grans obres per a la construcció de les infraestructures hidroelèctriques que es realitzaren en a les conques de les Nogueres i el Segre al llarg del segle XX contribuïren de manera decisiva a transformar la societat pirinenca i deixaren una empremta extraordinària sobre el paisatge. Ara bé, aquesta empremta ha estat percebuda, molt sovint, de forma negativa. Des de la Renaixença, l’imaginari col·lectiu català ha volgut veure sovint en el Pirineu un reducte de naturalitat i de ruralitat, bressol de la nació i gresol de les essències, que casava malament amb la presència de les grans infraestructures hidroelèctriques modernes. Així, en la percepció i la presentació del paisatge pirinenc aquestes han estat oblidades, marginades, simbòlicament cancel·lades.\nTanmateix, l’evolució contemporània del Pirineu català –de Catalunya sencera, de fet- seria impossible de comprendre sense tenir en compte el paper primer ordre que la gran empresa hidroelèctrica, amb les seves llums i les seves ombres, hi ha representat. La virtut del curs al què fem referència es precisament cridar l’atenció sobre aquest fet i reivindicar la necessitat de recuperar el patrimoni hidroelèctric com element clau per a la comprensió i, per què no, l’atractiu del paisatge del Pallars i la Ribagorça. Només parant especial esment a elements com les obres gegantines de la Vall Fosca, als embassament de Sant Antoni i Escales, a la intervenció de Mont-Rebei, o a les centrals de Llavorsí i Tavascan es possible explicar i entendre el cúmul d’esperances, penalitats, gestes, enginy, explotació, conflictes i penalitats que han configurat el paisatge i la societat pirinenca contemporània.\nVal a dir, a més, que la presència de les grans infraestructures hidroelèctriques, lluny de ser necessàriament un element negatiu, pot esdevenir, tractada de manera adequada, un motiu d’atracció. Un atractiu per aquells que volen no només consumir imatges estereotipades del territori, sinó entendre’n l’evolució; per aquells que lluny de limitar-se a travessar una contrada aspiren relacionar-se amb els que hi viuen; per aquells que defugen l’estètica convencional dels parcs temàtics i s’interessen per la bellesa creada per al diàleg de la societat amb el seu entorn. A Alemanya varen transformar una gran àrea industrial obsoleta del Rhur en el famós Emscher Park. Més a prop, a les valls del Llobregat es pugna des de fa temps per recuperar i posar en valor el patrimoni de les colònies industrials i les fàbriques de riu. En un context en el que, arreu del món creix la voluntat de comprendre el paper que el factor energètic ha tingut i tindrà en l'evolució de la societat, per què podrien de fer les comarques pirinenques quelcom de similar amb el seu formidable patrimoni hidroelèctric?\nEl curs Hidroelèctiques: paisatge, territori i societat és d’una activitat organitzada per la Universitat de Lleida i l’Ajuntament Tremp. Coordinat per la historiadora Joana Franch, i inaugurat el dia 10 de juliol amb sengles intervencions de l’alcalde de la capital del Pallars Jussà, Victor Orrit, i del president de la Confederació Hidrogràfica de l’Ebre, Xavier de Pedro, dedica el dia 11 a la reflexió sobre la relació entre producció d’energia i paisatge (amb una conferència d’Oriol Nel·lo), el dia 12 a explorar la relació entre la industria hidroelèctrica i la conflictivitat social durant la primera meitat del segle XX (amb conferències del sindicalista Josep Maria Àlvarez i de l’historiador Manuel Gimeno), i el quart i darrer dia a la història dels regadius que les intervencions hidroelèctriques varen comportar (amb aportacions de Sisco Farràs, Joan Pericó, Xavier Tarraubella i Sergio Mothe). Es preveuen així mateix visites a Sopeira, central de Pont de Montanyana, Congost de Mont-Rebei i central de Camarasa.\n[Fotografia: Isidre Blanc]\nEtiquetes de comentaris: Alt Pirineu i Aran, Alta Ribagorça, electricitat, energia, Joana Franch, paisatge, Pallars Jussà, Pallars Sobirà, patrimoni, Tremp, Universitat de Lleida


Revisió en profunditat de Travelor - Travelor Tota la informació que volíeu saber sobre Travelor\nBlog de turisme\nInformació del viatger: totes les destinacions\nVida nocturna a Sofia\nInformació útil a Dubai\nPunts d'interès a Abu Dhabi\nVida nocturna a Atenes\nVida nocturna a París\nHotels al centre de les Maldives\nHotels de 4 estrelles a Eilat\nHotels per a famílies a Pafos\nHotels amb spa a Dubai\nMercats a Jerusalem\nTransport i orientació a Praga\nHotels al centre de les Seychelles\nAtraccions a Dubai\nHotels barats a Belgrad\nRestaurants a Dubai\nLloguer de cotxes a Cusco\nAtraccions a Aguas Clients\nRestaurants a Buenos Aires\nContingut a Buenos Aires\nContingut a Eilat\nHotels a Seychelles - Hotels recomanats a Paradise Seychelles\nQuant a Magic Palace Eilat\nHabitacions al Magic Palace Eilat\nPuntuació i opinió dels usuaris de Magic Palace Eilat\nAtraccions a les rodalies de Magic Plaza Eilat\nMagic Palace Eilat: la màgia del mar Roig\nQuants diners podeu guanyar a travelor?\nNo hi ha límit al sou que podeu guanyar a travelor; tot depèn net dels vostres resultats. Avui hi ha agents que guanyen 5.000 NIS al mes i també hi ha qui guanya 50.000 NIS al mes de benefici net i, per descomptat, també els que guanyen molt més! Tot depèn dels vostres resultats. Al curs aprendràs com a empleat de caça al món del turisme, com triar el vol adequat per al client, com triar l’hotel adequat per al client i molt més. I després aprendràs a construir una oferta de vols i hotels sobre com anunciar-te i atraure clients i tancar-los les vacances perfectes. El benefici mitjà d’un agent és del 20% i és gràcies al lloc web Travelor que l’agent ofereix una opció per afegir una comissió més enllà de la tarifa de l’hotel, ja que al final l’agent ajuda el client en el vol i tot el que hi ha al voltant. El benefici mínim és del 8% del total de la transacció. Això significa que si vengués 20 transaccions a 5.000 per transacció mitjana, la facturació de les vendes seria de 100.000 i el vostre benefici mínim seria de 8.000 NIS. Per descomptat, el benefici mitjà d’un agent que ven 100.000 al mes guanya 20.000 NIS al mes. Com hem explicat, hi ha al voltant de l’ajuda del client per reservar les atraccions de vol i molt més.\nCom arriben els clients a mi?\nVés Per a estudis de turisme, Travelor us proporcionarà tutorials complets sobre màrqueting a les xarxes socials. A més, formació en línia d’experts en màrqueting i publicitat en línia. A més, podeu crear una oferta i comercialitzar-la en grups. Travelor ha creat grups amb desenes de milers de internautes que estiguin interessats en les vostres ofertes, especialment per anunciar-les. Així doncs, només us queda aprendre a construir un acord correcte i atractiu. El publicarem per a vosaltres i només heu de vendre i tenir èxit en gran mesura. Per descomptat, també podeu publicar ofertes en grups de Facebook existents amb centenars de milers de persones i tot això de forma gratuïta. No oblideu una cosa que un client satisfet aporta cada vegada més clients, a més d'un client satisfet, que tornarà una vegada i una altra.\nQuant costa ser agent de viatges?\nTravelor té diverses rutes d’unió. La ruta bàsica d’unió és d’un “agent” de 150 dòlars al mes que us proporciona tots els tutorials i tot el que necessiteu per tenir èxit. Al mateix temps, hi ha una pista "d'agència" premium amb un cost únic de 1.500 dòlars, a més del cost mensual de 150 dòlars cada mes a partir del segon mes. Aquesta pista està pensada per a aquells que vulguin configurar el seu propi segell privat amb el seu propi logotip únic i el seu propi segell privat, per descomptat, amb la marca Travelor. Una oferta mensual és suficient per cobrir el cost mensual de 150 dòlars. A més, Travelor us ofereix ajudar-la a contractar agents per afegir 3 agents i, per tant, guanyar 150 dòlars cada mes. El que significa, en altres paraules, un negoci completament gratuït. Per cada agent que afegiu a Travelor, se us recompensarà 50 dòlars cada mes, cosa que significa que heu contractat 3 agents de pagament i que teniu un negoci completament gratuït.\nSí Amb qui parlar si necessiteu ajuda?\nUn cop us uniu a Travel Straight, se us acompanyaran grups dedicats de WhatsApp on us respondran les 24 hores del dia sobre qualsevol pregunta i pregunta. Ajudar-vos a tenir èxit. A més, teniu personal d’oficina actiu i disponible per correu electrònic per a qualsevol assistència del programa, com ara l’ordre de canvi i molt més. A més de tot això cada setmana, hi ha sessions de zoom amb tutorials on podeu fer preguntes per obtenir respostes i aprendre sempre a ser cada vegada més professionals. L'equip de Travelor estarà encantat d'ajudar-vos a assolir l'èxit.\nDrets d'autor © 2022 Travelor™


Divendres IQS: Visites guiades als Laboratoris i Tallers d'IQS dirigides a les escoles | IQS\nVisites guiades als Laboratoris i Tallers d'IQS dirigides a les escoles\nIQS reserva els divendres al matí com el dia en què les escoles poden sol·licitar realitzar una complerta visita guiada als laboratoris, tallers i instal·lacions del centre.\nAixí, doncs, cada divendres, des del mes de gener fins al mes de maig, les escoles poden sol·licitar realitzar la visita guiada pels seus respectius grups del batxillerat científic, tecnològic o social. La visita pot tenir una duració aproximada de dues hores,amb un horari d’inici a concretar en funció de la disponibilitat de l’escola i pot contemplar, també, la realització d’alguna activitat relacionada amb l’àmbit corresponent.\nLes peticions s’han de gestionar –prèviament i amb una certa antel·lació temporal– amb el Departament de Comunicació d’IQS, enviant un e-mail a comunicacioiqs@iqs.edu, contactant al telèfon 93 267 20 20.\nÉs imprescindible que el grup d’alumnes vagi acompanyat per un professor de l’escola.\nQualsevol petició específica que vulgui sol·licitar una escola per efectuar la visita guiada o per realitzar alguna activitat per als seus alumnes, que se surti d’aquesta opció de divendres al matí, s’atendrà en la mesura de les possibilitats.\nAddicionalment, les escoles poden, també, fer una inscripció per grup a qualsevol de les Activitats IQS per alumnes de Batxillerat, a les Taules Rodones IQS o a les Visites a les Instal·lacions IQS.


Nancy Hotel Illa de Creta Grècia - Ofertes d'hotels amb els MILLORS DESCOMPTES EN LÍNIA\n13 Agias Paraskevis Str., Khersónissos, Illa de Creta, Grècia, 70014 - Veure al mapa\nIdeal tant per a la diversió com per al relax, Nancy Hotel es troba a la zona de Hersonisos de la ciutat de Illa de Creta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nNancy Hotel també ofereix moltes instal.lacions per enriquir la seva estada a Illa de Creta. Per a la comoditat i comfort dels seus clients, l'hotel ofereix recepció 24 hores, express check-in/check-out, magatzem d'equipatge, servei d'habitacions, transport hotel/aeroport.\nGaudiu de les comoditats d'alta gama com ara aire condicionat, calefacció, servei de despertador, escriptori, mini bar per tal de relaxar-vos després d'un cansat dia. L'hotel compta amb una llista completa de comoditats, com camp de golf (a 3 km), massatge, ping pong, jardí, esports d'aigua (no motoritzats). Nancy Hotel és la vostra destinació si buscau allotjament de qualitat a Illa de Creta.\nGuests staying at Nancy Hotel are offered a special discount at the hotel shop.\nTots els tipus de viatgers (22) Parelles (4) Viatgers en solitari (9) Famílies amb infants petits (1) Famílies amb infants grans (2) Grups (7)


Enric I. Canela » Blog Archive » Recerca sobre l’estudi Ocupadors\nRecerca sobre l’estudi Ocupadors\nLlegia que l’AQU Catalunya, en col·laboració amb l’Obra Social “la Caixa”, obre una convocatòria d’ajuts de recerca per valor de 50.000 euros per finançar projectes orientats a l’elaboració d’estudis amb l’objectiu d’aprofundir en els resultats obtinguts en les enquestes dutes a terme al llarg del projecte Ocupadors.\nL’estudi d’Ocupadors s’emmarca dins d’un projecte més ampli que pretén aportar la visió de les empreses i les institucions sobre l’ocupabilitat de la població graduada recentment. L’Obra Social “la Caixa” col·labora en el projecte el qual compta també amb la implicació de les universitats catalanes i el govern de la Generalitat de Catalunya (Departament d’Economia i Coneixement, Departament d’Empresa i Ocupació, Departament d’Ensenyament, Departament de Funció Pública i Departament de Salut).\nPer assolir la finalitat anunciada, l’ajut es repartirà en tres temàtiques d’estudi: l’anàlisi de la base de dades “ocupadors privats” (fins a 20.000 euros), l’anàlisi de la base de dades “centres educatius” (fins a 15.000 euros), i l’anàlisi de la base de dades “centres sanitaris” (fins a 15.000 euros).\nEls beneficiaris d’aquesta convocatòria poden ser els investigadors o els equips de recerca universitaris, els quals hauran de lliurar el seu estudi a AQU Catalunya no més tard del 28 d’octubre de 2016.\nEl període de presentació de sol·licituds s’ha obert el dia 2 de novembre de 2015 i es tancarà el dia 11 de desembre de 2015, a les 14:00 h.\nEn aquest enllaç es pot consultar la resolució on s’especifiquen les bases de la convocatòria i es pot descarregar l’imprès de sol·licitud.


El cinema de juny 2022\nAquest mes s’inicia la temporada d’estiu però, a diferència d’abans de la pandèmia, de moment encara no comença l’allau de films dedicats a convertir-se en blockbusters de taquilla. Sembla que enguany el degoteig d’estrenes potents de les majors, amb alguna excepció, serà força més progressiu.\nL’estrena més destacada d’aquest mes és el retorn al cinema del director Baz Luhrmann, 9 anys després d’ ‘El gran Gatsby’; ‘Elvis’, biopic del rei del rock, que va ser presentat en la darrera edició del Festival de Cannes. El film narra la peculiar relació, de més de 20 anys, entre el mític cantant Elvis Presley i el seu manager de tota la vida, el coronel Tom Parker, i enmig de tots dos la figura de Priscila Presley: la persona clau en la trajectòria de l’artista. Austin Butler (vist fa tres anys als darrers treballs de Jim Jarmusch, ‘Los muertes no mueren’, i de Quentin Tarantino, Érase una vez en… Hollywood) dóna vida al protagonista i Olivia DeJonge és Priscila, mentre que Tom Hanks (novament en la pell d’un personatge real) dóna vida al manager.\nArriben diverses propostes made in Hollywood. Nicolas Cage fa doblet en la cartellera d’aquest juny. D’una banda el drama ‘Pig’ és l’òpera prima del cineasta Michael Sarnoski i ha estat una de les propostes destacades de la temporada de premis amb distincions de diverses associacions de crítics al film, al seu director i al seu protagonista, Nicolas Cage, que dóna vida a un solitari buscador de trufes que viu aïllat a l’estat d’Oregon al que roben la seva truja i llavors es trasllada a Portland per recuperar-la. I per l’altra la proposta d’acció ‘El insoportable peso de un talento descomunal’ en que l’actor s’interpreta a si mateix en un film on es reclutat per la CIA per actuar com a infiltrat en la festa d’un excèntric milionari fan seu (interpretat per Pedro Pascal) que l’ha contractat per assistir a la celebració del seu aniversari. Pels més menuts arriba la proposta d’animació ‘Lightyear’, spin off de la saga ‘Toy Story’, centrada en un dels seus dos protagonistes: l’astronauta Buzzy Lightyear. El film narra la història de l’astronauta del títol, la popularitat del qual va derivar en la creació del ninot que va coprotagonitzar la citada franquícia. La proposta de terror ‘Black Phone’ ha suposat el retrobament del director Scott Derrickson i l’actor Ethan Hawke, 10 anys després de coincidir a la també terrorífica ‘Sinister’. ‘Jurassic World: Dominion’ és el capítol final de la nova trilogia de l’univers de ‘Jurassic Park’. Colin Trevorrow, que ja va dirigir Jurassic World, torna a situar-se darrera de la càmara en aquest tercer volum després de cedir la direcció a J.A. Bayona a l’anterior Jurassic World: el reino caído. Continuen com a protagonistes Chris Pratt i Bryce Dallas Howard. En l’entrega anterior vam assistir al retorn a la franquícia de Jeff Goldblum, protagonista de la trilogia original, i en aquest darrer film la reunió es completa ja que tornen la resta del trio de l’original: Sam Neill i Laura Dern.\nEl cinema espanyol també estarà present a la cartellera. El drama ‘Nosotros no nos mataremos con pistolas’, dirigit per Maria Ripoll, és l’adaptació cinematogràfica del muntatge teatral del dramaturg Víctor Sánchez Rodríguez i va ser presentat en la darrera edició del Festival de Màlaga. La pel·lícula narra el retrobament d’un grup d’amics de tota la vida al seu poble, ja als trenta, després d’anys sense veure’s. L’estoll d’intèrprets està format per Ingrid García Jonsson (canviant de registre respecte a la recent Veneciafrenia), Elena Martín, Joe Manjón, Lorena López i Carlos Troya. Dani de la Torre dirigeix la proposta d’aventures ‘Live is life, la gran aventura’. El guió, obra de l’escriptor Albert Espinosa, se situa l’estiu de 1985 en un poblet de Galícia on cada any es retroba un grup d’amics adolescents. L’actriu Carme Machi fa doblet a la cartellera: estrena el drama ‘La voluntaria’ i la comèdia ‘Llenos de gracia’. En la primera, dirigida per Nely Reguera, dóna vida a una jubilada que farta de la seva rutinària vida es trasllada a Grècia a fer de voluntària en un camp de refugiats. En l’altra, també presentada al Festival de Màlaga: segon treball del cineasta Roberto Bueso i situada a la dècada dels 90′, interpreta a una monja que es destinada a l’orfenat El Parral, que està a punt de tancar. Per guanyar-se els nens crea un equip de futbol.\nTambé de producció europea destaquen la francesa ‘Fantasías de un escritor’ i la britànica ‘El duque’. La primera, presentada en la penúltima edició del Festival de Cannes, és el trasllat a la gran pantalla de la novel·la homònima de l’escriptor Philip Roth. La trama se situa al Londres de 1987 i narra la relació entre un autor nord americà exiliat a Londres i la seva amant que el visita amb freqüència, interpretats per Denis Podalydès i Léa Seydoux respectivament. La segona narra el cas real succeït també a Londres l’any 1961. Un taxista de 61 anys, Kempton Bunton (a qui dóna vida Jim Broadbent), va robar el retrat del Duc de Wellington pintat per Francisco de Goya de la National Gallery de Londres: l´únic robatori que s’ha produït en la història de la galeria. El taxista va enviar notes de rescat afirmant que retornaria el quadre si el govern invertia més pressupost destinat a la tercera edat.\n« La saga ‘Scream’ o como reinventar un género en decadencia\nBalanç de l’Univers Cinematogràfic Marvel »


Opinió - El calaix de les mocions oblidades\nPublicat: el 18/set/18\nHi és que no cal que 'Busquem quedar bé en el retaule magnífic dels que van pel món amb posat monolític i afronten la vida mirant-la a la cara i un dia, contents, compren flors a sa mare' o que 'Intentem trampejar per ser persones dignes, el pare modèlic que volen les filles, el de la veu greu, el de la mà forta, que paga un vermut i que arregla una porta.'\nPer a alguns, aquest intent de veure's al mirall com el que és acceptable socialment fa que massa sovint no vagin més enllà i el gest no superi la façana, l'aparador i tot quedi amb un posat, amb la foto, el breu que la premsa escriurà darrera d'un titular. Un moment efímer de glòria que aviat haurà de ser substituït per un altre igual de caduc.\nLa nostra EMD de Valldoreix a l'igual que l'Ajuntament de Sant Cugat tenen un calaix de les mocions oblidades, on com a cucs de seda s'alletarguen i fan capolls i el temps passa de forma diferent, esperant l'oxigen, la llum, el moment per volar i legitimar el consens que varen generar.\nAixí ha passat a ambdues viles amb la moció del bus a demanda a partir del vespre per a dones i noies, on s'ha deixat passar el moment òptim de les festes majors per a implementar-la, o el cas encara més estrany de Valldoreix, que amb la festa major hores d'ara arribant a la seva fi, no ha implementat el protocol contra les violències masclistes que es va aprovar pel ple.\nMentrestant, un bus sense conductor que no va enlloc passeja famílies rielleres i els posats patriòtics fan oblidar que aquella paraula ... full de ruta ... ha anat a petar també al calaix de sota del de les mocions oblidades.\nPotser sí que de vegades ens en sortim, però si volem treure 'el de vegades' de la variable potser haurem d'obrir el calaix, arremangar-nos i creure'ns el que fem enlloc de viure del que diem que farem o les papallones quan surtin del capoll moriran en la foscor i les promeses de millorar petits i grans detalls de la nostra vida també.


Plantes alimentàries i modes de vida. Tradicions i darreres tendències de l'ús de les plantes a la cuina\nEs tracta d’un curs teoricopràctic de deu sessions de dues hores que relaciona la botànica, i especialment l’etnobotànica, amb la cuina i la gastronomia fent un èmfasi especial en els diversos modes de vida associats a les plantes alimentàries i les creences entorn de l’alimentació. De les dues sessions pràctiques previstes, una és una pràctica culinària en què s’utilitzen algunes de les plantes estudiades durant el curs i l’altra consisteix en una sessió de treball de camp en una zona verda de la ciutat per reconèixer plantes alimentàries, especialment silvestres, que són a l’abast de tothom. Aquest curs s’adreça tant a professionals com a persones interessades en la botànica i en la cuina i la gastronomia, així com al públic en general.\n1. Plantes, cuina, identitat, religió i altres creences 2. Del paleolític a la cuina postmoderna 3. Plantes silvestres comestibles 4. Sortida: a la recerca de plantes silvestres comestibles 5. La cuina catalana al llarg del temps 6. El paper de les plantes en l’elaboració de licors i altres begudes 7. Tast: identificació i caracterització de vegetals en diverses begudes 8. Les plantes en la nutrició, la dietètica i la indústria alimentària 9. Fast food enfront d’slow food 10. Pràctica culinària\n1.\tDr. Joan Vallès Xirau, catedràtic de Botànica de la Universitat de Barcelona 2.\tDra. Teresa Garnatje Roca, científica titular de l’Institut Botànic de Barcelona 3.\tDra. Montse Parada Soler, col·laboradora postdoctoral en botànica de la Universitat de Barcelona 4.\tDr. Ugo D’Ambrosio Palau, col·laborador postdoctoral en botànica de la Universitat de Barcelona 5.\tDr. Daniel Vitales Serrano, contractat postdoctoral de l’Institut Botànic de Barcelona 6.\tSra. Airy Gras Mas, becària predoctoral de botànica de la Universitat de Barcelona 7.\tSr. Jon Marín Fernández, estudiant predoctoral de botànica de la Universitat de Barcelona 8.\tPersona del món culinari (per decidir)


Avís legal | General | Particulars | CaixaBank\nLa teua privacitat és important per a nosaltres\nCaixaBank utilitza cookies pròpies i de tercers per a analitzar la teua navegació amb finalitats estadístiques, de personalització (p. ex., idioma) i publicitàries, que inclouen el fet de mostrar-te publicitat personalitzada a partir d'un perfil elaborat d'acord amb la teua navegació. Polsa ací per a tindre'n més informació o per a configurar-ne o rebutjar-ne l'ús. També pots acceptar totes les cookies polsant el botó “Acceptar i seguir navegant”.\nIdioma valencià. Polsa per a canviar\nL’accés al portal o a qualsevol dels website de CaixaBank i a la informació relativa a qualsevol dels productes i els serveis que estos contenen comporta l’acceptació de les condicions generals previstes en este avís legal. Per això, n’ha de llegir atentament el contingut si vol accedir i fer ús de la informació i dels serveis que s’oferixen en el portal o en qualsevol dels website de CaixaBank.\nLa informació continguda en estes pàgines és la vigent en la data de la seua última actualització.\nEstes condicions són les vigents des de la data de la seua última actualització. CaixaBank es reserva el dret de modificar-les en qualsevol moment, cas en què entren en vigor des de la seua publicació i són aplicables a tots els usuaris del portal o dels website des d’aleshores.\nEls continguts de qualsevol de les pàgines web, en especial les referències informatives i publicitàries, excepte si s’indica el contrari expressament, no constituïxen cap oferta vinculant. CaixaBank es reserva el dret d’introduir modificacions o d’ometre totalment o parcialment els continguts actuals quan ho considere oportú, com també d’impedir-hi o restringir-ne l’accés de manera temporal o permanent.\nCaixaBank pot incloure en qualsevol dels seus website continguts de tercers i enllaços a pàgines web de tercers, sempre amb l’autorització dels seus titulars, com ara a xarxes socials i a altres informacions. En cap d’estos casos CaixaBank no és responsable de les pàgines i els continguts de tercers, com tampoc del funcionament i la disponibilitat d’estos.\nLa simple navegació a través dels website de CaixaBank té caràcter gratuït i no exigix el registre previ de l’usuari. No obstant això, l’accés, la contractació o l’ús d’alguns productes o servicis pot requerir que l’usuari s’hi registre. En este cas, cadascun d’estos productes i servicis es regix per les seues pròpies condicions específiques, sens perjudici de les condicions que es preveuen ací.\nEn alguns dels portals o website s’oferix a l’usuari la possibilitat de personalitzar les pàgines, incloent-hi fons de pantalla diferents o de configurar els accessos als seus productes i serveis preferits, la qual cosa fa que la navegació i la localització dels recursos utilitzats siga eficient, funcional i que, per tant, s’adapte als gustos i als usos de cada usuari.\nEl portal i els website de CaixaBank estan proveïts dels certificats, els segells o les acreditacions de seguretat i qualitat necessaris per oferir un entorn segur als usuaris. No obstant això, li recomanem que consulte i que llija atentament les Recomanacions de seguretat que CaixaBank té al seu portal a disposició de tots els usuaris.\nCaixaBank complix íntegrament la legislació vigent en matèria de protecció de dades de caràcter personal i els compromisos de confidencialitat propis de l’activitat bancària.\nCaixaBank ha adoptat les mesures tècniques necessàries per mantindre el nivell de seguretat requerit, segons la naturalesa de les dades personals tractades i les circumstàncies del tractament, amb l’objectiu d’evitar-ne, en la mesura en què siga possible i sempre segons l’estat de la tècnica, l’alteració, la pèrdua, el tractament o l’accés no autoritzat.\nSi es demana emplenar un formulari en el qual es recullen dades de caràcter personal, s’informa el client o usuari del destinatari de la informació, de la finalitat per a la qual es recullen les dades, de la identitat i l’adreça del responsable del fitxer i de la facultat de l’usuari d’exercitar els drets d’accés, rectificació, cancel·lació i oposició al tractament de les seues dades. Les dades personals recollides només es tracten i/o se cedixen amb la finalitat expressada i sempre amb el consentiment de l’usuari o client.\nPer tal que la informació que contenen els nostres fitxers estiga sempre actualitzada i no continga errors demanem als nostres clients i usuaris que ens comuniquen, tan prompte com puguen, les modificacions i les rectificacions de les seues dades de caràcter personal.\nLes pàgines web de CaixaBank disposen de cookies, que són xicotets fitxers de dades que s’emmagatzemen a l’ordinador de l’usuari o client i que poden permetre als nostres sistemes recordar característiques o preferències de la navegació a les nostres pàgines web que puguen servir per personalitzar l’accés en visites successives, fer més segura la navegació, recaptar informació estadística sobre la navegació o conèixer preferències d’usuaris.\nLa política de cookies de CaixaBank se subjecta a la normativa comunitària i espanyola en vigor, relativa al tractament de les dades personals i a la protecció de la intimitat en el sector de les comunicacions electròniques. En virtut d’esta, CaixaBank l’informa de les cookies que fa servir en cadascun dels seus llocs web (Informació sobre les cookies utilitzades) i, quan cal, li demana consentiment per poder utilitzar-les.\nAlgunes de les pàgines web de CaixaBank estan adaptades per a l’ús en dispositius mòbils, per la qual cosa pot ser que la presentació i el contingut de les diferents aplicacions mòbils no coincidixen ni siguen exactes als del portal o als dels diferents website.\nAixí mateix, algunes de les pàgines web adaptades per a dispositius mòbils o les aplicacions poden disposar de funcions de geolocalització, a fi de determinar, quan l’usuari l’active, la ubicació d’este dispositiu en cada moment. D’esta manera pot accedir als serveis que necessiten geolocalització i que CaixaBank tinga disponibles.\nL’accés als serveis esmentats requerix l’activació per part de l’usuari de la funció de geolocalització al seu dispositiu mòbil i la pot desactivar en qualsevol moment.\nEl portal i les pàgines web de CaixaBank, les pàgines que comprèn i la informació o els elements que estes contenen inclouen textos, documents, fotografies, dibuixos, representacions gràfiques, bases de dades, programes informàtics i també logotips, marques, noms comercial o altres signes distintius, protegits per drets de propietat intel·lectual o industrial, dels quals CaixaBank o les empreses del seu grup són titulars o llicenciatàries legítimes.\nCaixaBank no atorga cap garantia sobre la licitud i la legalitat de la informació o els elements continguts a les pàgines web de CaixaBank en cas que la titularitat d’estos no corresponga a CaixaBank ni a les empreses del seu grup.\nQueda prohibida qualsevol modalitat d’explotació, incloent-hi tot tipus de reproducció, distribució, cessió a tercers, comunicació pública i transformació, mitjançant qualsevol tipus de suport i mitjà, de les obres, les creacions i els signes distintius referits abans sense l’autorització prèvia i expressa dels titulars respectius. L’incompliment d’esta prohibició pot constituir infracció sancionable per la legislació vigent.\nNo obstant això, a compte i risc propi, l’usuari pot descarregar o fer una còpia d’estos elements exclusivament per a ús personal, sempre que no infringisca cap dels drets de propietat intel·lectual o industrial de CaixaBank. En especial, no els pot alterar, modificar o suprimir ni totalment ni parcialment. En cap cas això no significa cap autorització o llicència sobre els drets de propietat de CaixaBank o de les empreses del seu grup.\nQueda prohibit, tret dels casos en què CaixaBank ho autoritze expressament, establir enllaços, hipervincles o links des de portals o llocs web de tercers a pàgines web de CaixaBank diferents de la pàgina principal del seu portal, com també presentar les pàgines web de CaixaBank o la informació que estes contenen baix frames o marcs, signes distintius, marques o denominacions socials o comercials d’una altra persona, empresa o entitat.\nEls continguts de les pàgines web no constituïxen cap oferta per vendre accions als Estats Units d’Amèrica. Les accions no es poden oferir, vendre ni subscriure als Estats Units d’Amèrica en absència de registre d’estes o d’una exempció de registre establerta a la Llei del mercat de valors dels Estats Units d’Amèrica (US Securities Act of 1933).\nCaixaBank no garantix l’accés continuat, ni la visualització, la descàrrega o la utilitat correctes dels elements i de la informació continguts a les pàgines web de CaixaBank, que es poden vore impedits, dificultats o interromputs per factors o circumstàncies fora del seu control.\nCaixaBank no és responsable de la informació ni dels altres continguts integrats en espais o pàgines web de tercers accessibles des de les pàgines web de CaixaBank mitjançant enllaços, hipervincles o links, ni de la informació i els altres continguts integrats en espais o pàgines web de tercers des dels quals s’accedisca, mitjançant enllaços, hipervincles o links, al portal de CaixaBank o a qualsevol de les seues pàgines web, ni de la informació i els continguts de qualsevol pàgina web de tercers que es presente amb l’aparença o els signes distintius de CaixaBank excepte si esta última ho autoritza expressament.\nCaixaBank i els seus proveïdors d’informació, com a terceres parts, no assumixen cap responsabilitat amb relació a la informació, els continguts de tot tipus, els productes i els serveis oferts o prestats a través de les pàgines web de CaixaBank per terceres persones o entitats, encara que pertanyen al seu mateix grup econòmic, i, en especial, pels danys i els perjudicis de qualsevol tipus que, vinculats al que s’ha esmentat, es puguen produir per: (i) absència o deficiències en la informació facilitada als usuaris o en la seua veracitat, exactitud i suficiència; (ii) incompliment o compliment defectuós o impuntual dels contractes o les relacions precontractuals; (iii) incompliment de les obligacions que incumbixen els prestadors de serveis de la societat de la informació; (iv) infracció dels drets dels consumidors i usuaris; (v) infracció dels drets de propietat intel·lectual i industrial; realització d’actes de competència deslleial o de publicitat il·lícita; (vi) infracció del dret de protecció de dades; del secret professional i dels drets a l’honor, a la intimitat personal i familiar i a la imatge de les persones; (vii) en general, l’incompliment de qualssevol lleis, costums o codis de conducta que resulten d’aplicació, i (viii) qualsevol decisió presa en dependència de la informació subministrada a través del portal de CaixaBank.\nNi CaixaBank ni els proveïdors d’informació, com a terceres parts, no assumixen cap responsabilitat pels danys, els perjudicis, les pèrdues, les reclamacions o les despeses produïts per: (i) interferències, interrupcions, errades, omissions, avaries telefòniques, endarreriments, bloquejos o desconnexions en el funcionament del sistema electrònic, motivats per deficiències, sobrecàrregues i errors en les línies i les xarxes de telecomunicacions o per qualsevol altra causa aliena al control de CaixaBank; (ii) intromissions il·legítimes mitjançant l’ús de programes malignes de qualsevol tipus i a través de qualsevol mitjà de comunicació, com ara virus informàtics o qualssevol altres; (iii) ús indegut o inadequat de les pàgines web de CaixaBank, i (iv) errors de seguretat o navegació produïts per un mal funcionament del navegador o per l’ús de versions no actualitzades d’este.\nEstes condicions generals es regixen per la legislació espanyola.\nComunicació(Obre en una finestra nova)\nPremis i reconeixeiments


FORA DEL CAMÍ: 2012-09-23\nFORA DEL CAMÍ\nSi és bó caminar, més ho es pujar. Perquè pujant enfortim els músculs que blinden els ossos, i també el del cor!\ndimecres, 26 de setembre de 2012\nDE CASSÀ DE LA SELVA A CAN SARDANES I PEL PLA DE LES GAVARRES\nCASSÀ DE LA SELVA-CAN SARDANES-CARRILET-GIRONA-SANTA EUGÈNIA DE TER\nL’ aproximació feta pel carrilet fins Cassà de la Selva. I continuant per ell, just abans de passar damunt de la variant, girem a l’esquerra, per sortir a la carretera general, travessar-la. Entrar a l’urbanització de Mas Cubell, per girar a la dereta seguint la carretera dels Metges, que la deixem just passar la riera de Vilallonga i on trobem un cartell que ens mena cap a can Sardanes.\nEl camp de la casa\nCasa recuperada i amb el rellotge fet de cents anys..\nEl rellotge no el varen tocar, quan es va recuperar la casa\nVaig estar una estona fent-la petar\nPoc després trobem a la dereta una tanca de terrenys de can Palau, passem per davant l’entrada, seguint la pista principal, i allí mateix fent el trencant de la dereta, que segueix la tanca seria una opció per tornar.\nA la dereta baixariem a la riera de la Verneda\nNosaltres continuem i ens trobem amb una placeta amb una arbre al mig.\nPoc després, fem cap a la dereta, deixem a l'esquerra unque va a can Mercader,etc\nSeguint aniriem a la ca d'en Bota\nDesprés de trobar dues pistes opcional i seguir per la dereta, comencem a baixar i ho fem fins arribar a la Riera de la Verneda, on trobem el recorregut anterior.\nPer la dereta vindriem del recorregut opcional de can Palau\nSeguim, passem per mig dos camps,\nHi passarem pel mig\nDesprés arribem a una pista principal deixem un trencant que va a uns camps\ni seguim la pista a la dereta, passem a tocar la granja, per sortir a la carretera del Veïnat de Bruguera –Llagostera.\nAllà tenim la carretera local que seguriem a la dereta\nSeguim un tram a la dereta per agafar un pista,\nFarem aquest petit tram i la deixem\nque seguirem fins el 3er trencant a l’esquerra, que ens dura pel bosc de la Capçana al polígon a tocar la carretera general.\nLa qual passem per sota, deixem can Ros, restaurant a la dereta i agafem la pista l’esquerra.\nAllò és Mas Adrià\nUn tros enllà hi ha un camí que intento anar,\nperò com és brut,\nSortiriem a la Pineda Fosca\ntorno enrere per continuar per la pista que seguint-la porta a la Pineda Fosca, i també ens porta al carrilet que seguirem cap a a Cassà\nAllà 'passa' el carrilet\nA la dereta hi hagué un camp d'aviació\nAl quilòmetre15,2 abans de Cassà,és on faig la conexió amb el carrilet, tenim 2/4 d'1 . El carrilet anaba més dolçament\nDel llibre..de la editorial Terminus- Veiem a l'inreves els dolços desnivells que feia el Feliuet\ni més enllà per un tram original, per arribar a Llambilles, després a Fornells, la Creueta , per vora la carretera\nÉs que aquella paret era del carrilet, i el camí és artificial\ni a Girona, i travessant-la vora on passava la via i després seguint la d’Olot, per arribar a Santa Eugènia de Ter, lloc de l’origen de la sortida,\nLa ruta- http://ca.wikiloc.com/wikiloc/view.do?id=3401267\nPublicat per Joan Benet a 9:04\nDE CASSÀ DE LA SELVA A CAN SARDANES I PEL PLA DE L...\nFonda del Sol-Fonda Duxans-Fonda de la Grabada-Hotel Espanya (Figueres) - Antiga fonda del carrer de la Junquera número 28 de Figueres. Es trobava davant la casa Romaguera. Fou coneguda amb els noms de *Fonda del Sol*, *Fonda Dux...\nEls furgons i microbusos Nazar B (1963-1965). - Per completar el retrat dels camions, petits i grans, que Factorias Nápoles SA produí i comercialitzà amb la marca Nazar entre els anys 1963 a 1965, aborde...


tallers – Esplai Natzaret\nTallers que hem fet a l’esplai.\nPublicat el 16 de Març de 2020 26 de Març de 2020 per Mag Fistandàntilus\nAquests dies estan plens d’emocions per tota la família i sobretot pels més petits de la casa. Segurament s’alegrin de… Read more ENS QUEDEM A CASA!\nPublicat el 12 de Mai de 2019 17 de Març de 2020 per Mag Fistandàntilus\nJa fa uns quants mesos, el grup d’Esquirols vam començar a viure una aventura molt rara. El primer dia ens… Read more Les aventures del 2n trimestre dels Esquirols\nPublicat el 1 de Març de 2016 14 de Setembre de 2016 per Mag Fistandàntilus\nEl grup d’esquirols comencem noves aventures, doncs després d’un primer trimestre trepidant on vam conèixer la Elsa, l’Anna i l’Olaf,… Read more Els Esquirols comencem noves aventures!\nPublicat el 21 de Març de 2012 per Mag Fistandàntilus\nPublicat el 14 de febrer de 2011 per Mag Fistandàntilus\nPublicat el 3 de Novembre de 2008 per Mag Fistandàntilus\nLa setmana passada el Grup de Joves de l’esplai van fer figuretes de fimo. El fimo és una plastelina que quan la poses al forn es queda amb la forma que se li ha donat. I es poden fer figuretes com aquestes:\nBé, doncs ja ho veieu, aquests són els resultats després d’haver-les posat al forn. Sembla màgia eh! Doncs no, això és molt però que molt més senzill, us ho dic jo (el Mag Fistandàntilus). Fins i tot un esquirol ho podría fer… amb l’ajuda dels seus pares o monitores és clar!\nJa podeu fer collarets i omplir les estanteries de l’habitació amb més figuretes! Però Joves, haureu de pensar en endur-vos-les a casa dissabte vinent, que no poden desaparetre soles de l’esplai!\nPer cert, aquest material és força famós i si cerqueu fimo al google hi trobareu de tot. Una altra opció interessant és cercar fimo al flickr. Podeu anar-hi directament fent clic aquí. Fins i tot hi ha grups especialitzats en aquest material, en aquesta afició… tot un món per descobrir.